pythainlp/thailaw-v1.0 huggingface dataset:
ประกาศคณะกรรมการกํากับหลักทรัพย์และตลาดหลักทรัพย์

ที่ กน.  8/2543

เรื่อง   การผ่อนผันการปฏิบัติตามประกาศคณะกรรมการกํากับ

หลักทรัพย์และตลาดหลักทรัพย์ว่าด้วยหลักเกณฑ์ เงื่อนไข

และวิธีการจัดตั้งและจัดการกองทุนรวม

                    

                    อาศัยอํานาจตามความในมาตรา 14 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535   คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ภายในระยะเวลาสามปีนับตั้งแต่วันที่ประกาศนี้มีผลใช้บังคับ  ให้สํานักงานมีอํานาจพิจารณาการขอผ่อนผันการปฏิบัติตามข้อ 9  ข้อ 24  ข้อ 35(5)  และข้อ 45  แห่งประกาศคณะกรรมการกํากับหลักทรัพย์และตลาดหลักทรัพย์  ที่ กน. 46/2541  เรื่อง  หลักเกณฑ์ เงื่อนไข และวิธีการจัดตั้งและจัดการกองทุนรวม ลงวันที่ 16 ธันวาคม พ.ศ. 2541   สําหรับกองทุนรวมที่จัดตั้งขึ้นตามมาตรการสนับสนุนการลงทุนของภาคเอกชนตามมติคณะรัฐมนตรี เมื่อวันที่ 10 สิงหาคม พ.ศ. 2542 ตามความจําเป็นและสมควร  ตลอดจนกําหนดข้อปฏิบัติหรือเงื่อนไขใด ๆ ด้วยก็ได้  ทั้งนี้ เพื่อประโยชน์ในการแก้ไขปัญหาเศรษฐกิจของประเทศ

                    ในกรณีที่มีการขอผ่อนผันการปฏิบัติตามประกาศดังกล่าวเป็นประการอื่น  ให้สํานักงานมีอํานาจพิจารณาการขอผ่อนผันและกําหนดข้อปฏิบัติหรือเงื่อนไขใด ๆ เพิ่มเติมได้ตามที่ได้รับความเห็นชอบจากคณะกรรมการ ก.ล.ต.


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ   ณ  วันที่ 31 มกราคม  พ.ศ. 2543

 

 

                                                                        (นายธารินทร์  นิมมานเหมินท์)

                                                                      รัฐมนตรีว่าการกระทรวงการคลัง

                                                  ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กน. 17 /2543

เรื่อง   หลักเกณฑ์ เงื่อนไข และวิธีการในการจัดทํางบการเงิน

ของกองทุนสํารองเลี้ยงชีพ

 

 

                    อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 140 วรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ในประกาศนี้

                    “บริษัทจัดการ” หมายความว่า  บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนส่วนบุคคล

                    “สํานักงาน” หมายความว่า  สํานักงานคณะกรรมการกํากับหลักทรัพย์และตลาดหลักทรัพย์              


ข้อ ๒ ในการจัดทํางบการเงินของกองทุนส่วนบุคคลที่เป็นกองทุนสํารองเลี้ยงชีพ ให้บริษัทจัดการจัดทํางบการเงินตามมาตรฐานการบัญชีสําหรับกิจการที่มีธุรกิจเฉพาะด้านการลงทุนที่กําหนดโดยสมาคมนักบัญชีและผู้สอบบัญชีรับอนุญาตแห่งประเทศไทย และตามหลักเกณฑ์และวิธีการที่สํานักงานประกาศกําหนด


ข้อ ๓  ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ   ณ  วันที่  4  เมษายน   พ.ศ. 2543

 

 

                                                  

                                                                      (นายธารินทร์  นิมมานเหมินท์)

                                                                   รัฐมนตรีว่าการกระทรวงการคลัง

ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กจ. 13/2546

เรื่อง  กําหนดหลักทรัพย์อื่นที่มิให้นําบทบัญญัติว่าด้วย

การเสนอขายหลักทรัพย์ต่อประชาชนมาใช้บังคับ

                             

                     อาศัยอํานาจตามความในมาตรา 14 และมาตรา 63(5)  แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ให้ยกเลิกประกาศคณะกรรมการกํากับหลักทรัพย์และตลาดหลักทรัพย์ ที่ กจ. 2/2542  เรื่อง กําหนดหลักทรัพย์อื่นที่มิให้นําบทบัญญัติว่าด้วยการเสนอขายหลักทรัพย์ต่อประชาชนมาใช้บังคับ ลงวันที่ 4 มกราคม พ.ศ. 2542


ข้อ ๒ ให้ใบสําคัญแสดงสิทธิอนุพันธ์ที่ออกโดยหน่วยงานของรัฐดังต่อไปนี้ เป็นหลักทรัพย์ที่มิให้นําบทบัญญัติในหมวด 3 ว่าด้วยการเสนอขายหลักทรัพย์ต่อประชาชนมาใช้บังคับ

                     (1) กระทรวงการคลัง

                     (2) ธนาคารแห่งประเทศไทย

                     (3) กองทุนเพื่อการฟื้นฟูและพัฒนาระบบสถาบันการเงิน

                     (4) บรรษัทบริหารสินทรัพย์ไทย 


ข้อ ๓ ประกาศนี้ให้ใช้บังคับตั้งแต่วันที่ 1 สิงหาคม พ.ศ. 2546 เป็นต้นไป


ผู้มีอํานาจลงนาม - ประกาศ ณ วันที่ 11  กรกฎาคม  พ.ศ. 2546

 

 

                                                         ร้อยเอก

                                                                 (สุชาติ เชาว์วิศิษฐ)

                                                         รัฐมนตรีว่าการกระทรวงการคลัง

                                    ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ.  22/2546

เรื่อง  การดํารงเงินกองทุนของบริษัทหลักทรัพย์ประเภท

การให้สินเชื่อเพื่อธุรกิจหลักทรัพย์

                                        
 

อาศัยอํานาจตามความในมาตรา 14 และมาตรา 97  แห่งพระราชบัญญัติหลักทรัพย์และตลาดหลักทรัพย์  พ.ศ. 2535  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ให้ยกเลิกประกาศคณะกรรมการกํากับหลักทรัพย์และตลาดหลักทรัพย์ ที่ กธ. 6/2539  เรื่อง  หลักเกณฑ์ เงื่อนไข และวิธีการดํารงเงินกองทุนของบริษัทหลักทรัพย์ที่ประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์  ลงวันที่ 13 กรกฎาคม พ.ศ. 2539


ข้อ ๒ ในประกาศนี้

                  (1)  “บริษัทหลักทรัพย์”  หมายความว่า  บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์

                  (2)  “เงินกองทุน”  หมายความว่า

                         (ก) ทุนชําระแล้วซึ่งรวมทั้งส่วนล้ํามูลค่าหุ้นที่บริษัทหลักทรัพย์ได้รับ และเงินที่บริษัทหลักทรัพย์ได้รับจากการออกใบสําคัญแสดงสิทธิที่จะซื้อหุ้นของบริษัทหลักทรัพย์นั้น

                         (ข)  ทุนสํารองตามกฎหมาย

                         (ค)  เงินสํารองที่ได้จัดสรรจากกําไรสุทธิเมื่อสิ้นงวดการบัญชีตามมติที่ประชุมใหญ่ผู้ถือหุ้นหรือตามข้อบังคับของบริษัทหลักทรัพย์ แต่ไม่รวมถึงเงินสํารองสําหรับการลดค่าของสินทรัพย์และเงินสํารองเพื่อการชําระหนี้

                         (ง)  กําไรสุทธิคงเหลือหลังจากการจัดสรร

                         (จ)  เงินสํารองจากการตีราคาสินทรัพย์และเงินสํารองอื่นตามหลักเกณฑ์ เงื่อนไข และวิธีการที่สํานักงานประกาศกําหนด และ

                         (ฉ)  เงินที่บริษัทหลักทรัพย์ได้รับจากการออกตราสารตามหลักเกณฑ์ เงื่อนไข และวิธีการที่สํานักงานประกาศกําหนด

                  (3)  “เงินกองทุนชั้นที่ 1”  หมายความถึง   เงินกองทุนตาม (2) (ก) (ข) (ค) และ (ง)  ทั้งนี้ ให้หักผลขาดทุนที่เกิดขึ้นในทุกงวดการบัญชีออกก่อน  และให้หักค่าแห่งกู๊ดวิลล์ตามหลักเกณฑ์ เงื่อนไข และวิธีการที่สํานักงานประกาศกําหนด

                  (4)  “เงินกองทุนชั้นที่ 2” หมายความถึง   เงินกองทุนตาม (2) (จ) และ (ฉ)

                  (5)  “สํานักงาน”  หมายความว่า   สํานักงานคณะกรรมการกํากับหลักทรัพย์และตลาดหลักทรัพย์


ข้อ ๓ ให้บริษัทหลักทรัพย์ดํารงเงินกองทุนเมื่อสิ้นวันหนึ่ง ๆ เป็นอัตราส่วนไม่ต่ํากว่าร้อยละแปดของสินทรัพย์และภาระผูกพัน โดยมีเงื่อนไขว่าเงินกองทุนชั้นที่ 1 ต้องเป็นอัตราส่วนไม่ต่ํากว่าร้อยละสี่ของสินทรัพย์และภาระผูกพันดังกล่าว  และเงินกองทุนชั้นที่ 2  ต้องมีจํานวนสูงสุดไม่เกิน เงินกองทุนชั้นที่ 1                

                  การคํานวณเงินกองทุนตามวรรคหนึ่งให้เป็นไปตามหลักเกณฑ์ เงื่อนไข และวิธีการที่สํานักงานประกาศกําหนด


ข้อ ๔ ประกาศนี้ให้ใช้บังคับตั้งแต่วันที่  16 ตุลาคม พ.ศ. 2546  เป็นต้นไป


ผู้มีอํานาจลงนาม - ประกาศ   ณ  วันที่  18 กันยายน พ.ศ. 2546

 

 

                                                                            ร้อยเอก

                                                                                          (สุชาติ เชาว์วิศิษฐ)

                                                                                 รัฐมนตรีว่าการกระทรวงการคลัง

                                                                     ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

              ที่ กน. 37/2543

เรื่อง แบบคําขอรับความเห็นชอบจัดตั้งบริษัทจํากัดหรือบริษัทมหาชนจํากัด

 ขึ้นใหม่เพื่อประกอบธุรกิจหลักทรัพย์ประเภทการจัดการกองทุนส่วนบุคคล

แบบคําขอรับใบอนุญาตประกอบธุรกิจหลักทรัพย์ประเภทการจัดการกองทุน

    ส่วนบุคคล เอกสารหลักฐานประกอบคําขอ และระยะเวลาการยื่นคําขอ

 

                    อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ประกอบกับข้อ 5 ข้อ 7 และข้อ 8 แห่งกฎกระทรวง ฉบับที่ 15 (พ.ศ. 2543) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ในประกาศนี้ 

                    “สํานักงาน” หมายความว่า   สํานักงานคณะกรรมการกํากับหลักทรัพย์และตลาดหลักทรัพย์


ข้อ ๒ การขอรับความเห็นชอบจัดตั้งบริษัทจํากัดหรือบริษัทมหาชนจํากัดขึ้นใหม่เพื่อประกอบธุรกิจหลักทรัพย์ประเภทการจัดการกองทุนส่วนบุคคล ให้ผู้ที่ประสงค์จะจัดตั้งบริษัทดังกล่าวยื่นคําขอรับความเห็นชอบต่อสํานักงานตามแบบ 90-12  พร้อมด้วยเอกสารหลักฐานประกอคําขอ ท้ายประกาศนี้ โดยให้ยื่นได้ตั้งแต่วันที่ประกาศนี้ใช้บังคับเป็นต้นไป


ข้อ ๓ การขอรับใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล ให้ผู้ที่ประสงค์จะขอรับใบอนุญาตดังกล่าวยื่นคําขอรับใบอนุญาตต่อสํานักงานตามแบบ 90-13  พร้อมด้วยเอกสารหลักฐานประกอบคําขอ ท้ายประกาศนี้ โดยให้ยื่นได้ตั้งแต่วันที่ประกาศนี้ใช้บังคับเป็นต้นไป


ข้อ ๔ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ  ณ  วันที่  18  กันยายน  พ.ศ.  2543

 

 

                                                            (นายธารินทร์  นิมมานเหมินท์)

                                                             รัฐมนตรีว่าการกระทรวงการคลัง

                                        ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กน. 38/2543

เรื่อง  การกําหนดอัตราค่าธรรมเนียมใบอนุญาตประกอบธุรกิจ

หลักทรัพย์ประเภทการจัดการกองทุนส่วนบุคคล

  
 

                    อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์พ.ศ. 2535  ประกอบกับข้อ 12 วรรคสอง แห่งกฎกระทรวง ฉบับที่ 15 (พ.ศ. 2543) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535   คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ในประกาศนี้

                    “บริษัทจัดการ”  หมายความว่า  บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนส่วนบุคคล


ข้อ ๒ อัตราค่าธรรมเนียมใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคลสําหรับปี พ.ศ. 2543 และ พ.ศ. 2544  ให้คิดในอัตราร้อยละ 0.0045  ของค่าเฉลี่ยของมูลค่าทรัพย์สินสุทธิของกองทุนส่วนบุคคลทุกกองทุนที่อยู่ภายใต้การจัดการของบริษัทจัดการในแต่ละรอบระยะเวลาการชําระค่าธรรมเนียม เว้นแต่ในกรณีที่ระยะเวลาการประกอบธุรกิจที่ต้องคิดค่าธรรมเนียมใบอนุญาตตามกฎกระทรวง ฉบับที่ 15 (พ.ศ. 2543)  ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 ไม่ถึงหกเดือน ให้คิดค่าธรรมเนียมใบอนุญาตในอัตราดังกล่าวตามสัดส่วนของระยะเวลาที่เหลืออยู่


ข้อ ๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ  ณ  วันที่   18  กันยายน  พ.ศ.  2543

 

 

                                                            (นายธารินทร์  นิมมานเหมินท์)

                                                            รัฐมนตรีว่าการกระทรวงการคลัง

                                        ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กน. 39/2543

เรื่อง  การกําหนดแบบใบอนุญาตประกอบธุรกิจหลักทรัพย์ประเภท

การจัดการกองทุนส่วนบุคคล

 

 

                    อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ประกอบกับข้อ 10 วรรคสอง แห่งกฎกระทรวง ฉบับที่ 15 (พ.ศ. 2543) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคลให้เป็นไปตามแบบท้ายประกาศนี้


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ   ณ  วันที่  18  กันยายน  พ.ศ.  2543

 

 

                                                            (นายธารินทร์  นิมมานเหมินท์)

                                                              รัฐมนตรีว่าการกระทรวงการคลัง

                                        ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กน. 40/2543

เรื่อง  การกําหนดทุนจดทะเบียนซึ่งชําระแล้วของบริษัทหลักทรัพย์

ที่ได้รับใบอนุญาตให้ประกอบธุรกิจหลักทรัพย์ประเภท

การจัดการกองทุนส่วนบุคคล

  
 

          อาศัยอํานาจตามความในมาตรา 14  แห่งพระราชบัญญัติหลักทรัพย์และตลาดหลักทรัพย์ พ.ศ. 2535  และมาตรา 96 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542  ประกอบกับข้อ 4(1) แห่ง กฎกระทรวง ฉบับที่ 15 (พ.ศ. 2543) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ให้บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนส่วนบุคคลมีทุนจดทะเบียนซึ่งชําระแล้วไม่น้อยกว่ายี่สิบล้านบาท เว้นแต่บริษัทหลักทรัพย์ดังกล่าวมีการประกอบธุรกิจหลักทรัพย์ในลักษณะอย่างใดอย่างหนึ่งดังต่อไปนี้ บริษัทหลักทรัพย์นั้นต้องมีทุนจดทะเบียนซึ่งชําระแล้วไม่น้อยกว่าหนึ่งร้อยล้านบาท

          (1) มีการเก็บรักษาทรัพย์สินของลูกค้าไว้ในครอบครอง

          (2) มีการลงทุนในหรือมีไว้ซึ่งหลักทรัพย์เพื่อการลงทุนของบริษัทหลักทรัพย์นั้นเอง

          (3) มีภาระความรับผิดชอบต่อระบบชําระราคาและการส่งมอบหลักทรัพย์


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ  ณ   วันที่  18  กันยายน  พ.ศ.  2543

 

 

 

                                                             (นายธารินทร์ นิมมานเหมินท์)

                                                              รัฐมนตรีว่าการกระทรวงการคลัง

                                        ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กน. 57/2543

เรื่อง   หลักเกณฑ์ เงื่อนไข และวิธีการชําระบัญชีของกองทุนรวม

เนื่องจากการควบกองทุนรวมหรือการรวมกองทุนรวม

  
 

          อาศัยอํานาจตามความในมาตรา 14 และมาตรา 130   แห่งพระราชบัญญัติหลักทรัพย์และตลาดหลักทรัพย์ พ.ศ. 2535   คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ในประกาศนี้

          “กองทุนรวม”  หมายความว่า  กองทุนปิดและกองทุนเปิด 

          “กองทุนปิด”  หมายความว่า  กองทุนรวมประเภทไม่รับซื้อคืนหน่วยลงทุนที่จัดตั้งและจัดการโดยบริษัทจัดการ

          “กองทุนเปิด”  หมายความว่า  กองทุนรวมประเภทรับซื้อคืนหน่วยลงทุนที่จัดตั้งและจัดการโดยบริษัทจัดการ   

          “บริษัทจัดการ”  หมายความว่า  บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวม

          “การควบกองทุนรวม”  หมายความว่า  การควบกองทุนรวมตั้งแต่สองกองทุนรวมขึ้นไปเข้าเป็นกองทุนรวมเดียว โดยจัดตั้งกองทุนรวมใหม่ขึ้นมาเพื่อซื้อหรือรับโอนทรัพย์สิน สิทธิ และหน้าที่ของกองทุนรวมเดิมตามที่กําหนดในโครงการจัดการกองทุนรวมใหม่ และเลิกกองทุนรวมเดิม

อ“กองทุนรวมใหม่”  หมายความว่า  กองทุนรวมที่จัดตั้งขึ้นใหม่ในการควบกองทุนรวม

           “กองทุนรวมเดิม”  หมายความว่า  กองทุนรวมที่ทําการควบกองทุนรวมเข้าด้วยกัน

          “การรวมกองทุนรวม”  หมายความว่า  การรวมกองทุนรวมตั้งแต่สองกองทุนรวมขึ้นไปเข้าเป็นกองทุนรวมเดียว  โดยกองทุนรวมที่รับโอนทรัพย์สินซื้อหรือรับโอนทรัพย์สิน สิทธิ และหน้าที่ของกองทุนรวมที่โอนทรัพย์สินตามที่กําหนดในโครงการจัดการกองทุนรวมที่รับโอนทรัพย์สินมาเป็นของตน  และเลิกกองทุนรวมที่โอนทรัพย์สิน

          “กองทุนรวมที่รับโอนทรัพย์สิน”  หมายความว่า  กองทุนรวมที่ซื้อหรือรับโอนทรัพย์สิน สิทธิ และหน้าที่ของกองทุนรวมที่โอนทรัพย์สินในการรวมกองทุนรวม

          “กองทุนรวมที่โอนทรัพย์สิน”  หมายความว่า  กองทุนรวมที่ขายหรือโอนทรัพย์สิน สิทธิและหน้าที่ของตนในการรวมกองทุนรวม

          “ประกาศ ที่ กน. 9/2540” หมายความว่า  ประกาศคณะกรรมการกํากับหลักทรัพย์และตลาดหลักทรัพย์ ที่ กน. 9/2540  เรื่อง หลักเกณฑ์ เงื่อนไข และวิธีการชําระบัญชีของกองทุนรวมลงวันที่ 17 กุมภาพันธ์ พ.ศ. 2540 และที่แก้ไขเพิ่มเติม


ข้อ ๒ ในกรณีที่มีการเลิกกองทุนรวมเนื่องจากการควบกองทุนรวมหรือการรวมกองทุนรวม   การชําระบัญชีของกองทุนรวมเดิมและกองทุนรวมที่โอนทรัพย์สิน   ให้เป็นไปตามประกาศ ที่ กน. 9/2540โดยอนุโลม   แต่ทั้งนี้ การจัดส่งเงินและเอกสารให้แก่ผู้ถือหน่วยลงทุนของกองทุนรวมเดิมหรือกองทุนรวม

          ที่โอนทรัพย์สินที่มีมติให้ทําการควบกองทุนรวมหรือการรวมกองทุนรวม และผู้ถือหน่วยลงทุนที่แสดงเจตนายินยอมให้มีการเปลี่ยนหน่วยลงทุนของตนเป็นหน่วยลงทุนของกองทุนรวมใหม่หรือกองทุนรวมที่รับโอนทรัพย์สิน  มิให้นําความในข้อ 9 แห่งประกาศ ที่ กน. 9/2540 ในส่วนที่เกี่ยวกับการจัดส่งเงินและเอกสารให้แก่ผู้ถือหน่วยลงทุนมาใช้บังคับ


ข้อ ๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ   ณ   วันที่  26  ตุลาคม  พ.ศ. 2543                 

 

 

                                                               (นายธารินทร์  นิมมานเหมินท์)

                                                              รัฐมนตรีว่าการกระทรวงการคลัง

                                      ประธานกรรมการ  คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 61/2543

เรื่อง   หลักเกณฑ์ เงื่อนไข และวิธีการในการควบคุมการปฏิบัติงาน

ในการจัดจําหน่ายหลักทรัพย์

  
 

          อาศัยอํานาจตามความในมาตรา 14  และมาตรา 116 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  คณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ในประกาศนี้

          “บริษัทหลักทรัพย์” หมายความว่า  บริษัทที่ได้รับใบอนุญาตให้ประกอบธุรกิจหลักทรัพย์ประเภทการจัดจําหน่ายหลักทรัพย์ 

          “ประกาศ ที่ กธ. 42/2543” หมายความว่า  ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 42/2543  เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์และการค้าหลักทรัพย์ที่มิใช่ตราสารแห่งหนี้ ลงวันที่ 26 กันยายน พ.ศ. 2543

          “ประกาศ ที่ กธ. 43/2543” หมายความว่า  ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 43/2543  เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 26 กันยายน พ.ศ. 2543


ข้อ ๒ ให้นําความในข้อ 4 ข้อ 5 ข้อ 6 ข้อ 7 ข้อ 8 ข้อ 9 ข้อ 10 ข้อ 11 ข้อ 12 ข้อ 14 ข้อ 23 ข้อ 25 และข้อ 26 ของประกาศ ที่ กธ. 42/2543  มาใช้บังคับกับบริษัทหลักทรัพย์ในการจัดจําหน่ายหลักทรัพย์ที่มิใช่ตราสารแห่งหนี้ โดยอนุโลม

          ความในวรรคหนึ่ง มิให้ใช้บังคับกับการจัดจําหน่ายหลักทรัพย์ประเภทหน่วยลงทุน         


ข้อ ๓ ให้นําความในข้อ 4 ข้อ 5 ข้อ 6 ข้อ 7 ข้อ 8 ข้อ 12 ข้อ 16 ข้อ 17 ข้อ 18 ข้อ 20 และข้อ 21 ของประกาศ ที่ กธ. 43/2543  มาใช้บังคับกับบริษัทหลักทรัพย์ในการจัดจําหน่ายหลักทรัพย์อันเป็นตราสารแห่งหนี้ โดยอนุโลม


ข้อ ๔ ประกาศนี้ให้ใช้บังคับตั้งแต่วันที่  1 มกราคม พ.ศ. 2544  เป็นต้นไป


ผู้มีอํานาจลงนาม - ประกาศ   ณ  วันที่  23  พฤศจิกายน  พ.ศ. 2543

 

 

(นายธารินทร์  นิมมานเหมินท์)

รัฐมนตรีว่าการกระทรวงการคลัง

ประธานกรรมการ คณะกรรมการกํากับหลักทรัพย์และตลาดหลักทรัพย์
### ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 17/2542

เรื่อง การแยกบัญชีเงินของลูกค้า

( ฉบับที่ 2 )

 อาศัยอํานาจตามความในมาตรา 14 และมาตรา 98(3) แห่งพระราชบัญญัติหลักทรัพย์และตลาดหลักทรัพย์ พ.ศ.2535 คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้ยกเลิกความในวรรคสองของข้อ 6 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 48/2540 เรื่อง การแยกบัญชีเงินของลูกค้า ลงวันที่ 31 ธันวาคม2540 และให้ใช้ความต่อไปนี้แทน

 “บริษัทหลักทรัพย์อาจนําเงินของลูกค้าที่แยกไว้ไปลงทุนหาผลประโยชน์ได้เฉพาะในเงินฝากกับธนาคารพาณิชย์หรือธนาคารอื่นที่มีกฎหมายเฉพาะจัดตั้งขึ้น หรือตั๋วสัญญาใช้เงินที่บริษัทเงินทุนหรือบริษัทหลักทรัพย์เพื่อธุรกิจหลักทรัพย์เป็นผู้ออก ทั้งนี้ ในกรณีที่เงินฝากหรือตั๋วสัญญาใช้เงินเป็นประเภทชําระคืนเมื่อครบกําหนดระยะเวลา ต้องไม่มีข้อห้ามการไถ่ถอนคืนก่อนครบกําหนด”

ข้อ 2 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษา
---------------------------------------------------------------------

เป็นต้นไป

 ประกาศ ณ วันที่ 2 กันยายน พ.ศ. 2542 

 (นายธารินทร์ นิมมานเหมินท์)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์
------------------------------------------------

ที่ กธ. 21/2542

#### เรื่อง หลักเกณฑ์ เงื่อนไข และวิธีการขออนุญาตและการอนุญาต

ให้บริษัทหลักทรัพย์มีสํานักงานสาขา

(ฉบับที่ 2)

 อาศัยอํานาจตามความในมาตรา 14 และมาตรา 92 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้
===================================================================================================================================================================

 ข้อ 1 ให้ยกเลิกความใน (3) ของข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 42/2541 เรื่อง หลักเกณฑ์ เงื่อนไข และวิธีการขออนุญาตและการอนุญาตให้บริษัทหลักทรัพย์มีสํานักงานสาขา ลงวันที่ 15 พฤศจิกายน 2541 และให้ใช้ความต่อไปนี้แทน 

“(3) มีประวัติและชื่อเสียงในการดําเนินธุรกิจที่น่าเชื่อถือ โดยในขณะที่ยื่นคําขออนุญาตจนถึงเวลาที่ได้รับอนุญาต

 (ก) บริษัทหลักทรัพย์หรือผู้บริหารต้องไม่อยู่ระหว่างถูกกล่าวโทษหรือถูกดําเนินคดีตามกฎหมายว่าด้วยหลักทรัพย์และตลาดหลักทรัพย์ กฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ กฎหมายว่าด้วยการธนาคารพาณิชย์ หรือกฎหมายที่เกี่ยวกับธุรกิจทางการเงินในทํานองเดียวกัน ไม่ว่าจะเป็นกฎหมายไทยหรือกฎหมายต่างประเทศ 

โดยหน่วยงานที่มีอํานาจตามกฎหมายนั้น ทั้งนี้ ในความผิดเกี่ยวกับการกระทําอันไม่เป็นธรรมเกี่ยวกับการซื้อขายหลักทรัพย์ หรือการบริหารงานที่มีลักษณะเป็นการหลอกลวง ฉ้อฉล หรือทุจริต”

 (ข) บริษัทหลักทรัพย์หรือผู้บริหารต้องไม่อยู่ระหว่างถูกห้ามมิให้เข้าทําการซื้อขายหลักทรัพย์โดยตลาดหลักทรัพย์แห่งประเทศไทยหรือศูนย์ซื้อขายหลักทรัพย์เนื่องจากฝ่าฝืนหรือไม่ปฏิบัติตามข้อบังคับหรือกฎระเบียบที่ออกโดยองค์กรดังกล่าว

 (ค) บริษัทหลักทรัพย์ต้องไม่อยู่ระหว่างถูกคณะกรรมการ ก.ล.ต. หรือสํานักงานสั่งห้ามขยายหรือระงับการประกอบธุรกิจหรืออยู่ระหว่างแก้ไขการดําเนินการตามที่คณะกรรมการ ก.ล.ต.หรือสํานักงานสั่งการตามมาตรา 141 มาตรา 142 หรือมาตรา 143 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

 (ง) บริษัทหลักทรัพย์ต้องไม่มีผู้บริหารที่มีลักษณะต้องห้ามตามมาตรา 103 แห่งพระราชบัญญัติหลักทรัพย์และตลาดหลักทรัพย์ พ.ศ. 2535”

 ข้อ 2 ให้ยกเลิกความใน (1) ของข้อ 8 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 42/2541 เรื่อง หลักเกณฑ์ เงื่อนไข และวิธีการขออนุญาตและการอนุญาตให้บริษัทหลักทรัพย์มีสํานักงานสาขา ลงวันที่ 15 พฤศจิกายน 2541 และให้ใช้ความต่อไปนี้แทน

 “(1) จัดให้มีการตรวจสอบสํานักงานสาขาอย่างน้อยหนึ่งครั้ง

 (ก) ภายในสามเดือนแรกของการเปิดดําเนินการ เว้นแต่เป็นสํานักงานสาขาซึ่งมีขึ้นเพื่อทดแทนสํานักงานสาขาที่บริษัทเงินทุนหลักทรัพย์มีและเปิดดําเนินการในขณะแยกการประกอบธุรกิจเงินทุนและธุรกิจหลักทรัพย์ออกจากกัน หรือ

 (ข) ภายในสามเดือนนับแต่วันที่สํานักงานสาขาซึ่งเกิดจากการยกระดับสํานักงานบริการด้านหลักทรัพย์ขยายกิจการที่ให้บริการนอกเหนือขอบเขตของการทําหน้าที่เป็นสํานักงานบริการด้านหลักทรัพย์”

 ข้อ 3 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 ประกาศ ณ วันที่ 6 ตุลาคม พ.ศ. 2542

 (นายธารินทร์ นิมมานเหมินท์)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์